Mandag den 21. marts foretager Aalborg Kommune en kontrolleret afbrænding af hedearealer på De Himmerlandske Heder.

Ild og røg på heder er normalt ikke noget brandvæsenet ønsker, men i dag er det anderledes. Mandag den 21. marts foretager Aalborg Kommune nemlig en kontrolleret afbrænding af hedearealer på De Himmerlandske Heder. Hederne afbrændes for at forynge planterne på heden og for at fremme levevilkårene for både planter og dyr, som er tilknyttet heden. Efter afbrændingen af arealerne vil man allerede i år kunne se nye planter så som guldblomme, ny hedelyng og andre spændende arter. Afbrændingen vil foregå fra omkring klokken 11 om formiddagen og vare resten af dagen.  Så hvis du ser ild eller røg fra området i dag, behøver det ikke at give anslag til bekymringer. Man er velkommen til at kigge forbi og se afbrændningen. Man skal dog være opmærksom på, hvor man parkerer bilen, da det er vigtigt at beredskabet og andre køretøjer har fuld adgang til den brændende hede.